CELEX: 32010R1212
Language: sl
Date: 2010-11-29 00:00:00
Title: Uredba Sveta (EU) št. 1212/2010 z dne 29. novembra 2010 o razdelitvi možnosti ribolova v skladu s Sporazumom o partnerstvu v ribiškem sektorju med Evropsko skupnostjo in Zvezo Komori

18.12.2010   
               
               
                  SL
               
               
                  Uradni list Evropske unije
               
               
                  L 335/19
               
            
         UREDBA SVETA (EU) št. 1212/2010
         z dne 29. novembra 2010
         o razdelitvi možnosti ribolova v skladu s Sporazumom o partnerstvu v ribiškem sektorju med Evropsko skupnostjo in Zvezo Komori
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Novi protokol (v nadaljnjem besedilu: Protokol) k Sporazumu o partnerstvu v ribiškem sektorju med Evropsko skupnostjo in Zvezo Komori (1) (v nadaljnjem besedilu: Sporazum) je bil parafiran 21. maja 2010 in spremenjen z izmenjavo pisem 16. septembra 2010. Ta protokol plovilom EU dodeljuje možnosti ribolova v vodah, v katerih Zveza Komori izvaja svojo suverenost oziroma svojo jurisdikcijo glede ribolova.
                  
               
                     (2)
                  
                  
                     Svet je 29. novembra 2010 sprejel Sklep 2010/783/EU (2) o podpisu in začasni veljavnosti Protokola.
                  
               
                     (3)
                  
                  
                     Pomembno je opredeliti način razdelitve možnosti ribolova med države članice za obdobje veljavnosti Protokola.
                  
               
                     (4)
                  
                  
                     Če se v skladu z odstavkom 1 člena 10 Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (3) pokaže, da možnosti ribolova, dodeljene Evropski uniji na podlagi Protokola, niso v celoti izkoriščene, Komisija o tem obvesti zadevne države članice. Če v roku, ki ga določi Svet, ni odgovora, bi se to moralo šteti kot potrditev, da plovila zadevne države članice v zadevnem obdobju v celoti ne izkoriščajo svojih možnosti ribolova. Ta rok bi bilo treba določiti.
                  
               
                     (5)
                  
                  
                     Ta uredba bi morala začeti veljati prvi dan po objavi v Uradnem listu Evropske unije in bi se morala začasno uporabljati od 1. januarja 2011 –
                  
               SPREJEL NASLEDNJO UREDBO:
         
            Člen 1
            
               1.   Možnosti ribolova, določene v Protokolu k Sporazumu se med države članice razdelijo na naslednji način:
               
                           (a)
                        
                        
                           plovila za ribolov tunov s potegalko:
                           
                                       Španija
                                    
                                    
                                       22 plovil
                                    
                                 
                                       Francija
                                    
                                    
                                       22 plovil
                                    
                                 
                                       Italija
                                    
                                    
                                       1 plovilo
                                    
                                 
                     
                           (b)
                        
                        
                           plovila za ribolov s površinskim parangalom
                           
                                       Španija
                                    
                                    
                                       12 plovil
                                    
                                 
                                       Francija
                                    
                                    
                                       8 plovil
                                    
                                 
                                       Portugalska
                                    
                                    
                                       5 plovil
                                    
                                 
                     
            
               2.   Brez poseganja v Sporazuma in Protokol se uporablja Uredba (ES) št. 1006/2008.
            
            
               3.   Če zahtevki za dovoljenja za ribolov držav članic iz odstavka 1 ne izčrpajo vseh možnosti ribolova, ki jih določa Protokol, Komisija v skladu s členom 10 Uredbe (ES) št. 1006/2008 upošteva zahtevke za dovoljenja za ribolov katere koli druge države članice.
               Rok iz odstavka 1 člena 10 navedene uredbe je deset delovnih dni.
            
         
         
            Člen 2
            Ta uredba začne veljati prvi dan po objavi v Uradnem listu Evropske unije.
            Uporablja se od 1. januarja 2011.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. novembra 2010
            
               
                  Za Svet
               
               
                  Predsednik
               
               K. PEETERS
            
         
         
            (1)  UL L 290, 20.10.2006, str. 7.
         
            (2)  Glej stran 1 tega Uradnega lista.
         
            (3)  UL L 286, 29.10.2008, str. 33.